section_heading: Stargate SG-1
paragraph_text: Jack O'Neill se nakon povratka s misije na Abydosu razvodi od žene. Istovremeno je donesena odluka o prekidu projekta Zvjezdana vrata te se Jack ponovo vraća u mirovinu. Godinu dana kasnije obaviješten je kako je projekt Zvjezdana vrata ponovno otvoren te kako vojne vlasti žele njegov povratak u projekt. Njegovo prvo pojavljivanje je u epizodi Djeca Bogova kada Jack prihvaća dužnost zapovjednika SG-1 tima. On kreće na Abydos sa Samanthom Carter s ciljem da pronađe Jacksona i otkrije prirodu prijetnje usmjerene prema Zemlji.